CELEX: 62021TN0179
Language: et
Date: 2021-03-31 00:00:00
Title: Kohtuasi T-179/21: 31. märtsil 2021 esitatud hagi – QN versus komisjon

31.5.2021   
            
            
               ET
            
            
               Euroopa Liidu Teataja
            
            
               C 206/38
            
         
      31. märtsil 2021 esitatud hagi – QN versus komisjon
      (Kohtuasi T-179/21)
      (2021/C 206/46)
      Kohtumenetluse keel: inglise
      
         Pooled
      
      
         Hageja: QN (esindajad: advokaadid L. Levi ja N. Flandin)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada hageja 2019. aasta karjääriarengu aruanne (1);
               
            
                  —
               
               
                  teise võimalusena tühistada hageja karjääriarengu aruanne vaidlusaluseid märkuseid sisaldavas osas;
               
            
                  —
               
               
                  ühtlasi tühistada vajalikus ulatuses otsus, millega kostja jättis rahuldamata kaebuse, mille hageja 2019. aasta karjääriarengu aruande peale personalieeskirjade artikli 90 lõike 2 alusel esitas;
               
            
                  —
               
               
                  mõista välja hüvitis hagejale tekitatud mittevaralise kahju eest, ning
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimese väite kohaselt on kostja rikkunud karjääriarengu aruandes eesmärkide püstitamise kohustust. Hageja väidab veel, et kostja on teinud ilmse hindamisvea ning rikkunud hoolitsemiskohustust ja hea halduse põhimõtet.
               
            
                  2.
               
               
                  Teise väite kohaselt on kostja rikkunud personalieeskirjade artiklit 43, oma 16. detsembri 2013. aasta otsuse (2) artikli 7 lõiget 3 ja hindajatele kehtestatud asutusesiseseid juhiseid (3). Hageja väidab veel, et kostja on teinud ilmseid hindamisvigu ja oma võimu kuritarvitanud. Samuti on kostja rikkunud hoolitsemiskohustust ja hea halduse põhimõtet.
               
            
                  3.
               
               
                  Kolmanda väite kohaselt on kostja rikkunud Euroopa Liidu põhiõiguste harta artikli 41 lõiget 1. Hageja väidab veel, et kostja on rikkunud objektiivsuse ja erapooletuse nõudeid.
               
            
                  4.
               
               
                  Neljanda väite kohaselt on kostja rikkunud ELTL artikli 296 lõiget 2. Hageja väidab veel, et kostja on rikkunud personalieeskirjade artikli 25 lõiget 2 ja Euroopa Liidu põhiõiguste harta artikli 41 lõiget 2. Ta väidab samuti, et kostja on rikkunud põhjendamiskohustust.
               
            
         (1)  Karjääriarengu aruanne.
      
         (2)  Komisjoni 16. detsembri 2013. aasta otsus, millega kehtestatakse personalieeskirjade artikli 45 üldised rakendussätted ja rakendatakse sartikli 44 esimest lõiku (C (2013) 8985 lõplik).
      
         (3)  Komisjoni sisejuhis „Konstruktiivne dialoog ja õiglane aruanne: hindajate juhend“.